|  |  |
| --- | --- |
|  |  |
| Referat fra bestyrelsesmøde, Naturnationalpark Gribskov 3. september 2025, kl. 17-19. |  |
| *Til stede* |  |
| *Formand* | Kaare Larsen |
| *Dansk Botanisk Forening, Østkredsen* | Erik Buchwald |
| *Danmarks Jægerforbund, Nordsjælland* | Jørgen Jacobsen |
| *Danmarks Naturfredningsforening* | Søren Mark Jensen |
| *Danmarks Vilde Natur, Hillerød*  | Henrik Rødgaard |
| *Dansk Orienteringsforbund* | Annika Simonsen |
| *Danmarks Idræts-Forbund* | Bo Simonsen |
| *Gribskov Kommune* | Tue Villebro |
| *Hillerød Kommune* | Louise Colding Sørensen |
| *Lokalråd Nødebo* | Leif Højvang Nielsen |
| *Museum Nordsjælland* | Liv Appel |
| *Det Danske Spejderkorps* | Anne Meisner |
| *Nationalpark Kongernes Nordsjælland* | Per Kølster |
| *Dansk Vandrelaug* | Ruth Petersen |
| *Nordsjællands Landboforening* | Hatla Færch Johnsen |
| *Dansk Rideforbund* | Anne-Mette Højgaard |
| *Dansk Islandshesteforening* | Birgit Lehmann |
|  |  |
| *Naturstyrelsen* | Søren OldenburgJens Bach |
|  | Anna Thormann |
| *Afbud fra* |  |
| *DGI Nordsjælland* | Per Frost Henriksen |
| *Friluftsrådet i Nordsjælland* | Peter Bennett |
| *Dansk Ornitologisk Forening, Nordsjælland* | Stig Englund |
| *Rytternes paraplyorganisation i Nordsjælland* | Sally Schlichting |
|  |  |
|  |  |

|  |  |  |
| --- | --- | --- |
| 17:00 | 1 | *Godkendelse af dagsorden* |
|  | 2 | *Formanden orienterer*Antropolog Matti Weisdorf, som har deltaget i tidligere bestyrelsesmøder, har bedt om at kunne følge de kommende bestyrelsesmøder, som led i sine antropologiske undersøgelser på Københavns Universitet. Formanden og bestyrelsen bakker op om Mattis fortsatte deltagelse.TV2 Kosmopol har ønsket at følge naturnationalparkens tilblivelse og bestyrelsens arbejde. Bestyrelsen ønsker at sikre, at bestyrelsens møder udgør et fortroligt rum, og finder ikke umiddelbart at det er foreneligt med deltagelse af journalister eller fotografer. Når pressen i øvrigt henvender sig med ønske om at følge bestyrelsen eller bestyrelsens aktiviteter, så tages det op løbende.11. marts 2026 og 10. juni 2026 er mødedatoer for bestyrelsen i 1. halvår 2026.  |
|  | 3 | *Naturstyrelsen orienterer om status og aktiviteter ifm. etablering af naturnationalparken v. Søren Oldenburg*Der har været lokal presse omkring, hvorfor etableringen af NNP fortsætter, selvom der ikke er givet placeringstilladelse. De naturgenopretningsaktiviteter, som er gennemført i NNP, er omfattet af NNP-etableringstilladelsen og samtidig en del af udlægget af urørt skov. Arbejdet med hegnet blev sat i bero i oktober 2024, og Naturstyrelsen afventer nu Planklagenævnets afgørelse i klagesagen om afslag på placeringstilladelse.Siden vedtagelsen af NNP er der ryddet ca. 50 ha skov (vådområder, sammenbinding af lysåbne naturtyper), og der er sket tynding i ca. 200 ha bevoksninger i NNP-området. De arealer, hvor tyndingen er sket, er fortsat skovbevoksede, men fremstår som skovbillede mere varieret og med mere lys til bunden end før. Der blev spurgt til, hvor man kan se planerne for tyndinger mv. i resten af Gribskov-komplekset. Forvaltningsplanen for de dele af Gribskov, som ligger omkring naturnationalparken kan findes under ”gældende planer” på Naturstyrelsens plan-platform eller via linket [her](https://gis.nst.dk/difo/gaeldende/?data_id=dataSource_78-NaO_1986_a5a5%3A294253%2CdataSource_89-SamletUroert18og20og21ogNnp_668%3A1329&page=page_0&views=view_213%2Cview_219%2Cview_147%2Cview_265%2Cview_205).Naturstyrelsen afventer som før nævnt Planklagenævnets afgørelse i klagen over Gribskov Kommunes afslag på placeringstilladelse til hegnet fsva. den del, der fysisk ligger i kommunen. Den afgørelse kommer i september. Derefter udestår Hillerød Kommunes afgørelse fsva. den del af hegnet, som ligger i Hillerød Kommune. Hillerød Kommune har tidligere i udvalgsbehandlingen ført til referat, at såfremt Plan­klagenævnet hjemviser/omgør Gribskov Kommunes afslag, så kan embedsværket administrativt meddele placeringstilladelse efter planlovens landzonebestemmelser. Den afgørelse må også forventes at blive påklaget med efterfølgende sagsbehandling i Planklagenævnet.Fødevarestyrelsen har meddelt, at de først tager sagsbehandlingen vedr. undtagelse fra reglerne i om opdræt af hjortedyr op, når hegnet er sat op.Naturstyrelsen har medio august påbegyndt opførelse af bomaen (udslusningsanlægget til elge og krondyr). Det sker med basis i den givne landzonetilladelse fra efteråret 2022. Bomaen etableres i tilknytning til udslusningshegnet. Sidstnævnte opsættes dog først, når placeringstilladelsen til NNP-hegnet er givet. Fødevarestyrelsen meddelte 20. juni 2025 dispensation til bestandstilsyn med studene i NNP Gribskov. Bestyrelsen er tidligere orienteret om det pr. mail. Dispensationen er givet i henhold til dyrevelfærdslovens § 20 a, stk. 1, fra bestemmelserne i dyrevelfærdslovens § 9, stk. 1 og 2. Der kan derfor konkret - når NNP Gribskov er etableret med hegn - på basis af det ansøgte setup føres tilsyn på bestandsniveau med de udsatte stude.Hjemmeværnet afholdt i juni 2025 en øvelse i området på og omkring Multebjerg, med henblik på at træne beredskab (herunder brand, politi, ambulance) og opgaveløsninger knyttet til forsvar af Radarstationen. Øvelsen blev afviklet planmæssigt og med en række hensyn efter forudgående dialog med Naturstyrelsen. Naturstyrelsen har ikke fået henvendelser/klager fra skovens publikum knyttet til afholdelsen af øvelsen.Naturstyrelsen vil sammen med Forsvaret fortsat have dialog om øvelser i NNP og indbygge relevante hensyn. Det foreslås, at bestyrelsen på et af de kommende møder drøfter de større organiserede aktiviteter i Gribskov og i NNP. |
|  | 4 | *Hjortevildtet i naturnationalparken v. Jens Bach*De arter, som findes i NNP området i dag: Rådyr (hjemmehørende) samt dådyr og sika som er udsat i hhv. middelalderen og for ca. 100 år siden. Hvad er deres biologi, hvordan lever de i området, og hvordan er de blevet forvaltet hidtil?Det hjortevildt, som sættes ud: Krondyr, som hentes fra Jægersborg Dyrehave (en oprindelig dansk stamme) og elge, som hentes/genindføres fra svenske elgparker. Jens fortalte om dyrenes flytning og hvilke faciliteter der er relevante ved modtagelse af især elgene, hvor udsætningen i NNP skar gradvist over flere måneder. Jens præsenterede principperne omkring fastlæggelsen af græsningstrykket og sammensætningen af græssende dyr i NNP i forhold til hvordan hver art har sin egen økologiske rolle. Den sigtelinje for græsningstryk, som er beskrevet i projektbeskrivelsen ligger på omkring 70 kg dyr per hektar. Det har hele tiden været planen at starte ”forsigtigt” med et lavt græsningstryk og gradvist opbygge bestandene. Det er Naturstyrelsens vurdering, at det aktuelle fødegrundlag i NNP Gribskov giver grundlag for et græsningstryk på 30-40 kg dyr per hektar, og at fødegrundlaget vil ændre sig i takt med dyrenes påvirkning af området.Under hensyn til den verserende sag om hegnets placeringstilladelse i Planklagenævnet og den udestående afgørelse om placeringstilladelse fra Hillerød Kommune, er det forventningen, at de første elge vil kunne komme til Gribskov i efteråret 2026 med udsætning i NNP i 2027.Afslutningsvist fortalte Jens om de regler og principper, som gør sig gældende for forvaltningen hjortevildtet.Jens’ slides er vedlagt som bilag. |
|  | 5 | *Status for baseline for biodiversitet v. Anna Thormann*Bestyrelsen fik et rids af feltsæsonens aktiviteter ift. blandt andet den rødlisteeftersøgning, som blev præsenteret på et tidligere møde. Endvidere fik bestyrelsen et kort indblik i den mængde af data, der vil kunne lægges til grund for en effektmåling. Bestyrelsen understregede vigtigheden af, at der sker en opfølgning på udviklingen af biodiversiteten i området, og at der sikres mulighed for at kunne sammenholde udviklingen i NNP med udviklingen i skovene omkring NNP. |
|  | 6 | *Eventuelt* |
| 19:00 |  |  |

|  |
| --- |
| **Næste møde er den 24. november kl. 17-19** |